অফারের নাম জিও-জিএসটি। দেশের অর্থ ব্যবস্থাকে আমূল বদলে দিতে চলেছে জিএসটি। অন্য দিকে দেশের টেলিকম ক্ষেত্রকে ইতিমধ্যেই বদলে দিয়েছে রিলায়েন্স জিও। এ বার মুকেশ অম্বানীর সংস্থা জিও আর জিএসটি মিলিয়ে নিয়ে এল জিও-জিএসটি অফার।
এই অফারে পাওয়া যাবে একটি জিও ওয়াই-ফাই ডিভাইস, এক বছরের জন্য ২৪ জিবি ডেটা, আনলিমিটেড ভয়েস কল, জিএসটি অ্যাপ এবং এক বছরের জন্য জিএসটি সফটওয়্যার সলিউশন। সংস্থার দাবি, জিও-জিএসটি কিটের দাম ১০ হাজার ৮৮৪ টাকা। কিন্তু এখন শুরুতে সেটা পাওয়া যাবে মাত্র ১,৯৯৯ টাকা।
দেশে জিএসটি চালু হয়েছে ১ জুলাই থেকে। এ বার সেই সুযোগও কাজে লাগাতে বাজারে নেমে পড়ল রিলায়েন্স জিও। কর জমা দেওয়ার জন্য ব্যবসায়ীদের সুবিধা করে দিতেই এই অফার চালু করল সংস্থা। এর ফলে কোনও ব্যবসায়ী যেমন ওয়াইফাই ব্যবহার করতে পারবেন তেমনই নিজের ব্যবসার করের হিসেব রাখতে পারবেন এবং সরকার রিটার্ন জমা দিতে পারবেন। শুধু তাই নয়, ওই ব্যবসায়ী এই কিট ব্যবহারের প্রশিক্ষণ দেওয়ার জন্যও ম্যানুয়ালও দেবে জিও।

জিও ওয়েবাসইটে বলা হয়েছে, জিও-জিএসটি স্টার্টার কিট এক সঙ্গে অনেক সুবিধা দেবে। অ্যাপের উপরে নির্ভর করে বিল বানানো যাবে। স্ক্যান করেই মোবাইলের মাধ্যমেই বিল বানানো করা যাবে। কোনও প্রিন্টারের দরকার হবে না। দিনের শেষ দেখে নেওয়া যাবে মোট হিসেব। 

এই বিষয়ে অন্যান্য খবর

অবিশ্বাস্য দামে বাজারে জিও-র নতুন ফোন! সঙ্গে ৪জি স্পিডের ডেটা
শেষ মুহূর্তেও নিজের জায়গা ছাড়ল না জিও! বাকিরা কোথায়!



এই কিট অফারের পাশাপাশি জিও জিএসটি সম্পর্কে ব্যবসায়ীদের ওয়াকিবহাল করার জন্য একটি নতুন ওয়েবাসইটও তৈরি করেছে। জিওজিএসটি.কম নামের ওই ওয়েবসাইটে ব্যবসায়ী থেকে ট্যাক্স প্র্যাক্টিশনার সকলের প্রশিক্ষণের ব্যবস্থা রয়েছে। ডেমো ভিডিও-র মাধ্যমে বোঝানো হয়েছে জিএসটি ফাইল করার পদ্ধতি। এই ওয়েবসাইটের মাধ্যমে জিএসটি রেজিস্ট্রেশন করার পদ্ধতি থেকে জিও-জিএসটি অ্যাপ ব্যবহার পদ্ধতি সবই বুঝিয়েছেন বিশেষজ্ঞরা।
দেখুন জিও-জিএসটি ওয়েবসাইটে দেওয়া অ্যাপের ভিডিও—